cyanic-selkie/wikianc huggingface dataset:
লাতিন বর্ণমালা
প্রসার
মধ্যযুগ এ পশ্চিমা খ্রিস্টানদের প্রসারের সময় এ বর্ণমালা উত্তর ইউরোপ এ কেল্টিক ভাষা, জার্মানিক ভাষা, বাল্টিক ভাষা, কিছু ইউরালিক ভাষা, এছাড়াও হাঙ্গেরিয় ভাষা, ফিনিশ ভাষা, এস্তোনিয় ভাষা'র স্থান দখল করে। লাতিন বর্ণমালা পশ্চিম স্লাভিক ভাষা ও কিছু দক্ষিণ স্লাভিক ভাষা লেখার কাজে ব্যবহার শুরু হয়, কারণ এসব ভাষাভাষী মানুষ রোমান ক্যাথলিক ধর্ম গ্রহণ করেছিলেন।
পরবর্তীতে অ-ক্যাথলিক সম্প্রদায়ও এটা গ্রহণ করে নেয়। রোমানিয়ান ভাষা, যার বেশিরভাগ ব্যবহারকারীই ছিলেন পূর্ব-দেশীয় রক্ষণশীল, এটিই প্রথম কোন গুরুত্বপূর্ণ ভাষা যা ১৯শ শতাব্দীতে ক্রিলিক থেকে লাতিন বর্ণমালায় স্থানান্তরিত হয়, যদিও মলদোভা সোভিয়েত দের পতনের আগ পর্যন্ত এটি করেনি।
১৯২০ সালে তুরস্কসহ এটি তুর্কি ভাষাভাষী মুসলমানদের কর্তৃকও ব্যাপকভাবে গৃহীত হয়। সোভিয়েত পতনের পর, আজারবাইজান, তুর্কমেনিস্তান, ও উজবেকিস্তান সবাই ক্রিলিক থেকে লাতিনে স্থানান্তরিত হয়। কাজাখ সরকার ২০১৫ সালে ২০২৫ সালের মধ্যে লেখার কাজে ক্রিলিকের পরিবর্তে লাতিন ব্যবহারের ঘোষণা দেন।
মনিরুজ্জামান খান
শহীদ মনিরুজ্জামান খান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
মনিরুজ্জামান খানের জন্ম টাঙ্গাইল জেলার কালিহাতি উপজেলার বাথুলিসাদী গ্রামে। তিনি বিবাহিত ছিলেন। তার বাবার নাম আকমল খান এবং মায়ের নাম আমেনা বেগম। তার স্ত্রীর নাম জাহানারা বেগম। তার এক ছেলে, পাঁচ মেয়ে।
কর্মজীবন
ইপিআরে চাকরি করতেন মনিরুজ্জামান খান। ১৯৭১ সালে কর্মরত ছিলেন যশোর সেক্টর হেডকোয়ার্টারের ৪ নম্বর উইংয়ে। মুক্তিযুদ্ধ শুরু হলে যুদ্ধে যোগ দেন। ওই সময় কুষ্টিয়ার যুদ্ধে তিনি গুরুত্বপূর্ণ ভূমিকা পালন করেন। তার নেতৃত্বে একদল মুক্তিযোদ্ধা কুষ্টিয়া মোহনী মিলে অবস্থিত পাকিস্তানি ওয়্যারলেস স্টেশনের ওপর আক্রমণ চালায়। তাদের আক্রমণে পাকিস্তান সেনাবাহিনীর দল সেখান থেকে পালিয়ে যায়। মোহনী মিলের ওয়্যারলেস স্টেশন তারা দখল করেন। ১ এপ্রিল কুষ্টিয়া মুক্ত হয়। প্রতিরোধযুদ্ধ শেষে মনিরুজ্জামান খান তার দলের সঙ্গে ভারতে যান। সেখানে পুনর্গঠিত হওয়ার পর ৮ নম্বর সেক্টরের বয়রা সাব সেক্টর এলাকায় যুদ্ধ করেন। উল্লেখযোগ্য যুদ্ধ ছুটিপুর, হিজলী, বর্ণী।
মুক্তিযুদ্ধে ভূমিকা
সীমান্ত এলাকায় অন্যত্র টহলে ছিলেন মনিরুজ্জামান খান। সীমান্তের ওপারে ঘাঁটিতে ফিরতেই খবর পেলেন, যশোর জেলার ঝিকরগাছা উপজেলার গঙ্গানন্দপুর ইউনিয়নের অন্তর্গত কাশিপুরে পাকিস্তান সেনাবাহিনীর একটি দলের সঙ্গে মুক্তিযোদ্ধারা যুদ্ধ করছেন। সেখানে প্রচণ্ড যুদ্ধ চলছে। এ খবর পেয়ে সাহসী মুক্তিযোদ্ধা মনিরুজ্জামান বসে থাকতে পারলেন না। যুদ্ধরত মুক্তিযোদ্ধাদের সাহায্যার্থে কয়েকজনকে সঙ্গে নিয়ে রওনা হলেন সেদিকে। ইউনিয়নের মাঝ দিয়ে কপোতাক্ষ নদ। কাশিপুরে আছে একটি সেতু। পাকিস্তান সেনাবাহিনী প্রায়ই ওই সেতু দিয়ে সীমান্ত এলাকায় যায়। ১৯৭১ সালের ২৭ জুনেও আসে একদল পাকিস্তানি সেনা। সেদিন তারা সংখ্যায় ছিল বিপুল। সেতুর ওপারে গাড়ি রেখে তারা ছড়িয়ে পড়ে বিভিন্ন দিকে। সীমান্ত এলাকায় অবস্থানরত মুক্তিযোদ্ধারা পাকিস্তানি সেনাদের আক্রমণ করেন। কাশিপুরের বিভিন্ন স্থানে যুদ্ধ চলতে থাকে। এদিকে মুক্তিযোদ্ধাদের তাড়া খেয়ে কাশিপুরে এক জঙ্গলে লুকিয়ে ছিল কয়েকজন পাকিস্তানি সেনা। তার পাশ দিয়েই মুক্তিযোদ্ধাদের নিয়ে আসছিলেন মনিরুজ্জামান খান। ওখানে লুকিয়ে থাকা পাকিস্তানি সেনারা তাদের আক্রমণ করে। আকস্মিক এ আক্রমণের জন্য প্রস্তুত ছিলেন না তারা। আসার পথে খবর পেয়েছেন পাকিস্তানি সেনারা গঙ্গানন্দপুরের দিকে পালিয়ে গেছে। এ জন্য তিনি ও তার সহযোদ্ধারা প্রথমে কিছুটা বিভ্রান্ত হয়ে পড়েন। মনে করলেন মুক্তিযোদ্ধারাই ভুল করে তাদের পাকিস্তানি সেনা মনে করে আক্রমণ করেছেন। কারণ, তাদের এবং পাকিস্তানি সেনাদের পোশাক একই রকমের। পরে তারা বুঝতে পারলেন এরা আসলেই পাকিস্তানি সেনা। তখন সাহসী মনিরুজ্জামান পাল্টা গুলি করে জঙ্গলের ভেতরে ঢুকে পড়েন। তিনি ছিলেন সবার সামনে। পেছনে তার সহযোদ্ধারা। মনিরুজ্জামান অত্যন্ত ক্ষিপ্রতার সঙ্গে গুলি করতে করতে চলে যান বেশ আগে। আর ঠিক তখনই পাকিস্তানি সেনাদের ছোড়া কয়েকটি গুলি এসে লাগে তার বুকে। সঙ্গে সঙ্গে তিনি ঢলে পড়েন মাটিতে। শহীদ হন মনিরুজ্জামান খান। ঘটনার আকস্মিকতায় এবং দলনেতাকে হারিয়ে তার সহযোদ্ধারা কিছুটা হতবিহ্বল হয়ে পড়েন। এ সুযোগে সেখানে লুকিয়ে থাকা পাকিস্তানি সেনারা পালিয়ে যায়। মনিরুজ্জামান খানের শহীদ হওয়ার ঘটনা মুক্তিযোদ্ধাদের মনে বেশ দাগ কাটে। পরে সহযোদ্ধারা তার মরদেহ উদ্ধার করে সমাহিত করেন কাশিপুরে। সেখানে তার কবর সংরক্ষিত।
কোরীয় ভাষার ইয়েল রোমানীকরণ
ম্যাককিউন-রাইশাওয়া পদ্ধতির প্রায় অর্ধযুগ পরে ইয়েল বিশ্ববিদ্যালয়ের স্যামুয়েল এলমো মার্টিন ও তার সহকর্মীরা কোরীয় ভাষার ইয়েল রোমানীকরণ পদ্ধতি প্রনয়ণ করেন। ভাষাবিদদের কাছে এটি কোরীয় ভাষা রোমানীকরণের আদর্শ পদ্ধতি।
ইয়েল পদ্ধতি শব্দের রূপধ্বনিতাত্বিক গঠন প্রদর্শনের উপর গুরুত্ব দেয়, যা একে অন্য দুটি বহুল প্রচলিত রোমানীকরণ পদ্ধতি সংশোধিত রোমানীকরণ ও ম্যাককিউন-রাইশাওয়া থেকে পৃথক করে। এই দুটি পদ্ধতি সাধারণত সম্পূর্ণ শব্দের উচ্চারণ নির্দেশ করে। কিন্তু সেই রোমানীকরণ থেকে উচ্চারণের রূপধ্বনিতাত্বিক উপকরণ পুনরুদ্ধার সম্ভব হয় না, ফলে ভাষাবিজ্ঞানের ক্ষেত্রে এরা ব্যবহারের জন্য কম উপযোগী। ইয়েল পদ্ধতির রূপধ্বনিতাত্বিক বিষয়বস্তু ব্যবহারের এ ধারণাকে উত্তর কোরিয়ার প্রাক্তন নব্য কোরীয় লিখনবিধির সাথে তুলনা করা যায়।
ইয়েল পদ্ধতি ক্ষেত্র নির্বিশেষে প্রতিটি রূপধ্বনিতাত্বিক উপকরণের জন্য পৃথক স্থায়ী বানান ব্যবহারের চেষ্টা করে। তবে পশ্চাৎ স্বরধ্বনি প্রকাশের ক্ষেত্রে ইয়েল ও হাঙ্গুলের পদ্ধতিগত পার্থক্য রয়েছে। ইয়েল পদ্ধতি আধুনিক ও মধ্যযুগীয় কোরীয়, উভয় ভাষার ক্ষেত্রেই ব্যবহার করা যায়। মধ্যযুগীয় কোরীয় ভাষার জন্য পৃথক নিয়ম রয়েছে। মার্টিনের ১৯৯২ সালে রেফারেন্স গ্রামার অব কোরিয়ান মধ্যযুগীয় কোরীয় ভাষার জন্য এবং ১৯৩৩ সালে স্বরধ্বনি ㆍ (arae a) বর্জনের আগের সমস্ত লেখার জন্য বাকা হরফ ব্যবহার করে, আর বর্তমান সময়ের ভাষার জন্য মোটা হরফ ব্যবহার করে।
স্বরবর্ণ
যদিও মধ্যযুগীয় কোরীয় ভাষার পশ্চাৎ বিবৃত স্বরধ্বনি (ㅜ, ㅗ) কে হাঙ্গুলে মৌলিক স্বরধ্বনি হিসেবে বিবেচিত হয়, তবে ইয়েল পদ্ধতিতে তাদের মৌলিক স্বরধ্বনি (ㅡ, ㆍ) ও মধ্যবর্তী -w--এর সমন্বয়ে লেখা হয়।
ব্যঞ্জনবর্ণ
আধুনিক কোরীয় ব্যঞ্জনবর্ণ লেখার জন্য অঘোষ ব্যঞ্জনবর্ণ ব্যবহার করা হয়। মধ্যযুগীয় কোরীয় বর্ণ ㅿ (বানসিয়োত) লেখা হয় z দিয়ে। চাপাব্যঞ্জন (tense) ও যুক্তব্যঞ্জন তাদের হাঙ্গুল বানান অনুযায়ী লেখা হয়। মহাপ্রাণ ব্যঞ্জন একটি h যুক্ত করে লেখা হয়।
অন্যান্য চিহ্ন
স্বরের চাপ (tenseness) নির্দেশে q বর্ণ ব্যবহৃত হয় যা হাঙ্গুল বানানে দেখানো হয় না:
শব্দের মাঝে দ্ব্যর্থতা প্রকাশ পেতে পারে এমন স্থানে অক্ষরগত সীমা নির্দেশে বিন্দু (.) ব্যবহৃত হয়। এছাড়া এটি অন্য ক্ষেত্রে যেমন ধ্বনির পরিবর্তন নির্দেশে ব্যবহৃত হয়:
স্বরধ্বনির উপরে ম্যাক্রন নির্দেশ করে পুরাতন ভাষা কিংবা উপভাষায় এর উচ্চারণ দীর্ঘ:
সুপারস্ক্রিপ্ট বর্ণ নির্দেশ করে ব্যঞ্জনবর্ণটি শব্দের দক্ষিণ কোরীয় ও প্রমিত লিখন পদ্ধতি থেকে অদৃশ্য হয়ে গিয়েছে। যেমন, দক্ষিণ কোরীয় অক্ষর 영 (আরআর yeong) রোমানীকরণ করা হয়: উদাহরণ: 영어 (英語) yeng.e উদাহরণ: 영[=령]도 (領導) lyengto; 노[=로]무현 (盧武鉉) lNo Muhyen উদাহরণ: 영[=녕]변 (寧邊) nYengpyen
স্বরধ্বনির দৈর্ঘ্য বা পিচ এবং ব্যঞ্জনের লোপের এ ধরনের নির্দেশনার মাধ্যমে শব্দের ইয়েল রোমানীকরণ ও হাঙ্গুল বানান দেখে দক্ষিণ কোরীয় উপভাষায় এর উচ্চারণ সহজেই অনুমান করা যায়।
উচ্চস্তরের বিশ্লেষণ
উচ্চস্তরের গাঠনিক কাঠামোতে, সুপারস্ক্রিপ্ট ও সাবস্ক্রিপ্ট স্বরবর্ণ একটি স্ল্যাশ চিহ্নের মাধ্যমে যুক্ত করে স্বরসংগতির পার্থক্য নির্দেশ করা হয়। বর্তমান সময়ের ভাষার জন্য প্রতীক কেবল e⁄a, যদিও মধ্যযুগীয় কোরীয় ভাষায় u⁄o-এর মতো স্বরপার্থক্য ছিলো।
স্বরলোপ (elision) কিংবা স্বরসঙ্গতি (crasis) বোঝাতে ঊর্ধ্বকমা ব্যবহৃত হতে পারে।
ক্রিয়ামূল থেকে ক্রিয়া উৎপন্নের সময়ে শব্দান্তে ব্যঞ্জনবর্ণের পরিবর্তন নির্দেশে বিশেষ কিছু বর্ণ ব্যবহৃত হতে পারে। যেমন, নিম্নোক্ত উদাহরণে ㄷ ও ㄹ বর্ণের রুপান্তর নির্দেশে T ব্যবহার করা হয়েছে।
ভারতের চলচ্চিত্র
ভারতের চলচ্চিত্র শিল্প টিকিট বিক্রির সংখ্যা এবং প্রতি বছর মুক্তিপ্রাপ্ত চলচ্চিত্রের সংখ্যার দিক দিয়ে পৃথিবীতে অন্যতম বৃহৎ। কেবল ২০০৩ সালেই এদেশে ৮৭৭টি পূর্ণদৈর্ঘ্য এবং ১১৭৭টি স্বল্পদৈর্ঘ্য চলচ্চিত্র মুক্তি পেয়েছে।
চাকমা চলচ্চিত্র শিল্প ( চাকউড )
বিস্তারিত: চাকমা চলচ্চিত্র ( চাকউড )
চাকমা চলচ্চিত্র শিল্প বলতে মূলত চাকউড-কে বোঝায়। চাকমা চলচ্চিত্র শিল্প মূলত বাংলাদেশ ও ভারতের ত্রিপুরা ও মিজোরাম রাজ্যের একটি ছোট শিল্প।
বাংলা চলচ্চিত্র শিল্প
বিস্তারিত: পশ্চিমবঙ্গের চলচ্চিত্র (টলিউড) বাংলা চলচ্চিত্র শিল্প বলতে মূলত টলিউড-কে বোঝায়। আবার টলিউড বলতে কলকাতার টালিগঞ্জ-কে কেন্দ্র করে  গড়ে  ওঠা  চলচ্চিত্র শিল্পকেন্দ্র কে বোঝায়। এই চলচ্চিত্র শিল্পকেন্দ্র ভারতের মধ্যে সমালোচকদের দ্বারা বহুল প্রশংসিত চলচ্চিত্রগুলির জন্ম দেয়। পাশাপাশি সমান্তরাল ধারার চলচ্চিত্র তৈরিতেও এই টলিউড বিশেষ উল্লেখ-এর দাবি রাখে। এই টলিউডের উল্লেখযোগ্য চিত্রপরিচালকদের মধ্যে সত্যজিৎ রায়, মৃণাল সেন, ঋত্বিক ঘটক, তপন সিংহ, বুদ্ধদেব দাসগুপ্ত, প্রমুখ অন্যতম।
হিন্দি চলচ্চিত্র শিল্প ( বলিউড )
বলিউড (बॉलीवूड) ভারতের মুম্বাইয়ে অবস্থিত হিন্দি ভাষার চলচ্চিত্রের পীঠস্থান। বলিউড নামটি হিন্দি শব্দটা হলিউড থেকে ধার করা। সে সময় মুম্বাইয়ের নাম ছিল বোম্বে। তাই বোম্বের প্রথম অংশ আর হলিউডের শেষ অংশ নিয়ে করা হয় বলিউড।
১৯১৩ সালে প্রযোজক ও পরিচালক দাদাসাহেব ফালকের হাত ধরে যাত্রা শুরু করে বলিউড। সে বছর ৩ মে তার পরিচালিত প্রথম ভারতীয় ছবি রাজা হরিশচন্দ্র মুক্তি পায় করোনেশন সিনেমায়। ছবিটি ছিল নির্বাক। ১৯৩১ সালে আরদেশির ইরানির প্রযোজনায় নির্মিত হয় প্রথম সবাক হিন্দি ছবি আলম আরা।
অসমীয়া চলচ্চিত্র
অসমীয়া চলচ্চিত্র বা অহমীয়া চলচ্চিত্র বলতে সাধারণত অসমীয়া ভাষায় নির্মিত চলচ্চিত্রকে বুঝায়। কিন্তু কখনো কখনো আবার অসমীয়া চলচ্চিত্র বলতে অসম রাজ্যে নির্মিত অন্য ভাষার চলচ্চিত্র যেমন কার্বি ভাষা ও বডো ভাষার চলচ্চিত্রকেও বুঝায়। অর্থাৎ অসমীয়া চলচ্চিত্র বলতে অসম রাজ্যের চলচ্চিত্রও বুঝায়।
অসমের প্রথম চলচ্চিত্রটি নির্মাণ করেন জ্যোতিপ্রসাদ আগরওয়ালা ১৯৩৫ সালে যেটির নাম ছিল জয়মতী । জয়মতী ছবিটির মাধ্যমেই অসমের চলচ্চিত্র জগৎ যাত্রা শুরু করে । সেইথেকে অনেক উত্থান-পতনের পর অহমীয়া চলচ্চিত্র আজকের রূপধারণ করেছে। বর্তমানে এখানে প্রচুর পরিমাণে সমান্তরাল ধারার ছবির নির্মাণ হয়। ড. ভবেন্দ্র নাথ শইকীয়া, জাহ্নু বড়ুয়াদের মত পরিচালকরা সমান্তরাল ধারার ছবি নির্মাণে সিদ্ধহস্ত । অসমীয়া চলচ্চিত্রের ইতিহাস পুরনো এবং রাষ্ট্রীয় স্তরের অনেকগুলি পুরস্কার পেলেও আন্তর্রাষ্ট্রীয় স্তরে অসমীয়া চলচ্চিত্র কোনো প্রভাব বিস্তার করতে পারেনি। বর্তমানে অসমীয়া চলচ্চিত্র অনেক সমস্যায় জর্জরিত, এর প্রধান কারণ হিন্দি ছবির প্রভাব ।
কন্নড় চলচ্চিত্র শিল্প
কর্ণাটকের চলচ্চিত্র ভারতীয় রাজ্য কর্ণাটকের কন্নড়ভাষী চলচ্চিত্র শিল্প। এই শিল্প সাধারণভাবে স্যান্ডেলউড নামে পরিচিত। কন্নড় ছাড়াও টুলু ও কোঙ্কনিতে কিছু কিছু চলচ্চিত্র এই রাজ্যে নির্মিত হয়।
মালায়ালাম চলচ্চিত্র শিল্প
কেরলের চলচ্চিত্র (বা মালয়ালম চলচ্চিত্র) বলতে বোঝায় ভারতের কেরল রাজ্যে নির্মিত মালয়ালমভাষী চলচ্চিত্র। শিল্পগুণের বিচারে কেরলের চলচ্চিত্র ভারতীয় চলচ্চিত্র জগতে গুরুত্বপূর্ণ স্থানের অধিকারী। সাধারণত মালয়ালম চলচ্চিত্রে সামাজিক ও পরিচিত ইস্যুগুলি প্রতিফলিত হয়। এই চলচ্চিত্র বলিউডের তুলনায় অনেক বেশি বাস্তববোধসম্পন্ন। ভারতে প্রযোজিত প্রথম থ্রিডি চলচ্চিত্র, মাই ডিয়ার কুট্টিচাতান মালয়ালম ভাষায় নির্মিত হয়। এই ভাষায় নির্মিত প্রথম সিনেমাস্কোপ চলচ্চিত্র হল তাচোলি অম্বু। এই সকল চলচ্চিত্র নির্মিত হয় নবোদয় স্টুডিওতে, যেটি মালয়ামল চলচ্চিত্র জগতে ঐতিহ্যমণ্ডিত এক স্থানের অধিকারী। মালয়ালম চলচ্চিত্র কেরলের অধিবাসীদের বিনোদনের সর্বাপেক্ষা জনপ্রিয় মাধ্যম।
তামিল চলচ্চিত্র শিল্প
১৯১৬ সাল থেকে চেন্নাইয়ে নির্বাক চলচ্চিত্র নির্মাণ শুরু হয়। ১৯৩১ সালে কালিদাস চলচ্চিত্রটির মাধ্যমে শুরু হয় তামিল সবাক চলচ্চিত্রের যাত্রা। ১৯৩০-এর দশকের শেষদিকে মাদ্রাজের প্রাদেশিক আইনসভা বিনোদন কর আইন ১৯৩৯ পাস করে। ভারতের চলচ্চিত্র শিল্পে তামিলনাড়ুর সিনেমার বিশেষ অবদান রয়েছে। বিংশ শতাব্দীতে তামিল ছাড়াও অন্যান্য চলচ্চিত্র শিল্পের কেন্দ্র হয়ে দাঁড়ায় চেন্নাই। এগুলির মধ্যে শ্রীলঙ্কার চলচ্চিত্রও অন্যতম। আবার তামিলভাষী চলচ্চিত্র নির্মিত হতে থাকে অন্য দেশেও।
আজ তামিল চলচ্চিত্র শ্রীলঙ্কা, সিঙ্গাপুর, কোরিয়া, মালয়েশিয়া, মরিশাস, দক্ষিণ আফ্রিকা, পশ্চিম ইউরোপ, উত্তর আমেরিকা ও অন্যান্য তামিল জাতি অধ্যুষিত পৃথিবীর নানা অংশে প্রদর্শিত হয়ে থাকে।
তেলুগু চলচ্চিত্র শিল্প
তেলুগু চলচ্চিত্র বা অন্ধ্রপ্রদেশের চলচ্চিত্র (তেলুগু: తెలుగు సినీపరిశ్రమ) ভারতের তেলুগু চলচ্চিত্র শিল্প।
বাৎসরিক চলচ্চিত্র নির্মাণের সংখ্যা অনুযায়ী এই চলচ্চিত্র শিল্প পৃথিবীতে বৃহত্তম এবং পরিকাঠামোর দিক থেকে দ্বিতীয় বৃহত্তম। ভারতে সর্বাধিক সংখ্যক সিনেমাহল অন্ধ্রপ্রদেশ রাজ্যেই অবস্থিত। হায়দ্রাবাদ শহরের আইম্যাক্স একাধিক বিশ্বরেকর্ডের অধিকারী।
মারাঠি চলচ্চিত্র শিল্প
মারাঠি চলচ্চিত্র ( মারাঠি: मराठी चित्रपट, মরাঠি চিত্রপট) ভারতের মারাঠিভাষী চলচ্চিত্র শিল্প। এটি দেশের অন্যতম প্রাচীন স্থানীয় চলচ্চিত্র শিল্প। মারাঠি ভাষায় প্রথম সবাক চলচ্চিত্র ছিল অযোধ্যেচা রাজা। প্রভাত ফিল্মস প্রযোজিত এই ছবিটি মুক্তি পায় ১৯৩২ সালে; অর্থাৎ, প্রথম হিন্দি সবাক চলচ্চিত্র "আলম আরা" মুক্তি পাবার ঠিক একবছর পর। সাম্প্রতিক বছরগুলিতে মারাঠি চলচ্চিত্রের সমৃদ্ধি ঘটেছে। ভারতের মহারাষ্ট্র রাজ্যের রাজধানী মুম্বাই শহরে এই শিল্পের মূল কেন্দ্র অবস্থিত।
আর্জেন্টিনা ফ্যানস কাত্তুরকাদাভু
কাহিনি সংক্ষেপ
চলচ্চিত্রটির কাহিনি ভিপিনান (কালিদাস জয়রাম) নামের আর্জেন্টিনা জাতীয় ফুটবল দলের এক ভক্তের জীবনকে ঘিরে গড়ে উঠেছে।
মুক্তি
চলচ্চিত্রটি ২০১৯ সালের ২২ মার্চ মুক্তি পায়।
স্বাধীনতার স্তবগান
স্বাধীনতার স্তবগান বা মুক্তির স্তবগান (Ύμνος εις την Ελευθερίαν, Ýmnos is tin Eleftherían ) গ্রিস এবং সাইপ্রাসের জাতীয় সঙ্গীত। এটি ১৫৮টি স্তবক সম্পূর্ণ একটি কবিতা, যা ১৮২৩ সালে দিওন্যসিওস সলোমস লিখে ছিলেন। এই গানের সুর দিয়েছেন নিকোলাওস মান্টযারোস। পাঠ্য দৈর্ঘ্যের দিক থেকে এটি বিশ্বের দীর্ঘতম জাতীয় সঙ্গীত। ১৮৬৫ সালে, প্রথম তিনটি স্তবক (এবং পরে প্রথম দুই) আনুষ্ঠানিকভাবে গ্রিস এবং ১৯৬৬ সালে, সাইপ্রাস প্রজাতন্ত্রের জাতীয় সঙ্গীত হিসেবে গ্রহণ করা হয়।
ইতিহাস
সাইপ্রাস গ্রিক ও তুর্কিদের একটি দ্বি-জাতীয় সম্প্রদায়। যেখানে গ্রিকরা সংখ্যাগরিষ্ঠ এবং ক্ষমতাসীন সরকার। যখন সাইপ্রাস ১৯৬০ সালে গ্রেট ব্রিটেন থেকে স্বাধীনতা ঘোষণা করা হয়েছিল, তখন নতুন দেশের সংবিধানে অন্যান্য জাতীয় প্রতীক হিসাবে পতাকা সন্নিবেশিত হয়েছিল। কিন্তু সেখানে কোনো জাতীয় সঙ্গীত উল্লেখ ছিল না। কমিউনিটি কেউই একটি জাতীয় সঙ্গীত ব্যপারে অনেক বিতর্ক পরেও একমত হতে পারে্নি। বিদেশী রাষ্ট্র পরিদর্শনের সময়, পদযাত্রাতে বিভিন্ন যন্ত্রসংগীত ব্যবহৃত হয়। ১৬ই নভেম্বর, ১৯৬৬ সালে একতরফাভাবে সরকারের গ্রিক সদস্যদের (তুর্কি সদস্যরা ইতিমধ্যে এই পয়েন্ট সরকার বর্জন করেছিলেন) দ্বারা সিদ্ধান্ত নেওয়া হয়, যে গ্রিক জাতীয় সঙ্গীত হবে সাইপ্রাস জাতীয় সঙ্গীত। তুর্কি সম্প্রদায়ের একে স্বীকৃতি দেয় না এবং এর পরিবর্তে তাদের স্বঘোষিত জাতির জন্য তুর্কি জাতীয় সঙ্গীত ব্যবহার করে।
দিওন্যসিওস সলোমস ১৮২৩ সালে জাকিনথোসে শহরে সঙ্গীত লিখেন এবং এর এক বছর পরে মিসোলোগি শহরে এটি ছাপা হয়। স্তবগানটি গীতিনাট্য সুরকার নিকোলাওস মান্টযারোস ১৮৬৫ সালে সঙ্গীত সেট করেন, যা দুই গায়কদলসম্বন্ধীয় সংস্করণ। দীর্ঘতমটি সম্পূর্ণ কবিতা জন্য এবং সংক্ষিপ্তটি প্রথম দুই স্তবকের জন্য। পরেরটি গ্রিসের জাতীয় সঙ্গীত হিসাবে গৃহীত করা হয়েছে। গ্রিক জাতীয় সঙ্গীতটি ১৯৬৬ সালে মন্ত্রিপরিষদের আদেশে সাইপ্রাস প্রজাতন্ত্রের জাতীয় সঙ্গীত হিসাবে গৃহীত হয়।
রোম সাপিয়েনজা বিশ্ববিদ্যালয়
রোম সাপিয়েনজা বিশ্ববিদ্যালয় (Italian: Sapienza – Università di Roma), সাপিয়েনজা  বা রোম বিশ্ববিদ্যালয় নামেও যা পরিচিত,  হল একটি গবেষণাধর্মী বিশ্ববিদ্যালয় যা ইতালির রোমে অবস্থিত। ইউরোপের বিশ্ববিদ্যালয়গুলোর মধ্যে এটি ছাত্রসংখ্যার দিক থেকে সবচেয়ে বড় বিশ্ববিদ্যালয়। এবং এটি বিশ্বের প্রাচীনতম বিশ্ববিদ্যালয়গুলোর মধ্যে একটি, যা ১৩০৩ সালে প্রতিষ্ঠিত। এটি দেশটির প্রথম সারির বিশ্ববিদ্যালয়গুলোর মধ্যে একটি, এবং দেশটির সেরা বিশ্ববিদ্যালয়ের তালিয়ায় এটির অবস্থান প্রথমে। ইউরোপের দক্ষিণাঞ্চলের বিশ্ববিদ্যালয়গুলোর মধ্যেও এটির অবস্থান প্রথমে।
ইতালির বেশিরভাগ প্রসাশনিক ব্যক্তিবর্গ এই বিশ্ববিদ্যালয়ে পড়েছেন। এখানে অনেক নোবেল বিজয়ী, ইউরোপিয়ান পার্লামেন্টের প্রেসিডেন্ট, ইউরোপিয়ান কমিশনার, নানারকম দেশের রাষ্ট্রপ্রধান, গুরুত্বপূর্ণ ধর্মীয় নেতা, বৈজ্ঞানিক এবং নভোচারী পড়াশোনা করেছেন। ২০১৮ সালের সেপ্টেম্বরে,, চাকরির প্রাপ্যতা বিচারে, কিউ এস ওয়ার্ল্ড র‍্যাংকিং এ এটি প্রথম ১০০ বিশ্ববিদ্যালয়ের তালিকায় স্থান পায়।
ইরাকের ধর্মবিশ্বাস
ইরাকে প্রধান ধর্ম ইসলাম, ইরাকীদের প্রায় ৯৭% দ্বারা ইসলাম অনুসৃত হয়। অন্যান্য ৩% খ্রিস্টান এবং অন্যান্য ধর্মের নিম্নলিখিত ব্যক্তিদের সমন্বয়ে গঠিত। সমস্ত ইরাক জুড়ে অনেক শহরে উভয় শিয়া ও সুন্নি মুসলমানদের নাজাফ, কারবালা, বাগদাদ ও সামারায় সহ ঐতিহাসিক প্রাধান্য এলাকা রয়েছে।
ইসলাম
ইরাক বহু ধর্মীয় উভয় শিয়া ও সুন্নি মুসলমানদের জন্য একটি গুরুত্বপূর্ণ শহর। বাগদাদে শতাব্দী ধরে ইসলামী শিক্ষা ও বৃত্তির একটি চক্রকেন্দ্র ছিল এবং আব্বাসীয় খিলাফতের রাজধানী হিসেবে দায়িত্ব পালন করে। ১০ অক্টোবর ৬৮০ খ্রিস্টাব্দে কারবালার যুদ্ধের ফলে আধুনিক শহরের প্রতিদ্বন্দিতাপূর্ণ স্থান কারবালায় শিয়া ইসলামের সারগর্ভ প্রাধান্য পেয়েছে। একইভাবে, ইরাকের নাজাফ শহরে আলী ইবনে আবু তালিবের (এছাড়াও "আলী" নামে পরিচিত) সমাধি স্থান হিসাবে খ্যাত, যাকে শিয়ার ধার্মিক খলিফা এবং ইসলামের প্রথম ইমাম বলা হয়। শহরটি এখন শিয়া ইসলামী বিশ্বের সর্বত্র থেকে হজ্বের একটি মহান কেন্দ্র এবং এটা অনুমান করা হয় যে শুধুমাত্র মক্কা ও মদিনা আরো মুসলিম তীর্থযাত্রীদের গ্রহণ করে। ইরাকের কুফা শহরে ফিকহশাস্ত্রের একজন প্রখ্যাত বিশেষজ্ঞ এবং গুরুত্বপূর্ণ ইসলামী ব্যক্তিত্ব আবু হানীফার বাড়ি ছিল, যার চিন্তার পাঠশালা সারা বিশ্ব জুড়ে সুন্নি মুসলমানদের একটি বৃহদাকার সংখ্যা দ্বারা অনুসরণ করা হয়। অনুরূপভাবে, সামারা শহর হল আল-আসকারী মসজিদের আবাস স্থল, যথাক্রমে দশম ও একাদশ শিয়া ইমাম আলী আল-হাদী ও হাসান আল আসকারী এর সমাধি স্থল, সেইসাথে মুহাম্মদ আল-মাহদী মাজারে তাঁরা "লুকানো ইমাম" নামে এবং জাফর (Ja'farī) মাযহাবের শিয়া দ্বাদশ এবং চূড়ান্ত ইমাম হিসেবে পরিচিত। এই স্থানটি জাফর শিয়া মুসলমানদের জন্য একটি গুরুত্বপূর্ণ তীর্থকেন্দ্র তৈরি হয়েছে। উপরন্তু, নবী মুহাম্মাদের কিছু নারী আত্মীয়দের ইরাকের সামারা শহরে দাফন করা হয়, শহরটি শিয়া মুসলমানদের জন্য ভক্তি ও সুন্নি মুসলমানদের জন্য শ্রদ্ধাজ্ঞাপনের সবচেয়ে গুরুত্বপূর্ণ একটি স্থানে পরিণত হয়।
সিম্প্‌ল অবজেক্ট এক্সেস প্রোটোকল
thumb|right|220pxসিম্পল অবজেক্ট এক্সেস প্রটোকল বা এসওএপি হল একটি প্রটোকল যা দ্বারা কম্পিউটার নেটওয়ার্কে এক্সটেনসিভ মার্কআপ ল্যাংগুয়েজ বা এক্সএমএল নির্ভর তথ্য আদান প্রদান করা যায়। সাধারণত এই তথ্য আদান প্রদান করার জন্য হাইপারটেক্সট ট্রান্সফার প্রটোকল বা এইচটিটিপি ব্যবহার করা হয়। এসওএপি ওয়েব সার্ভিস স্ট্যাকের ভিত্তি স্তর তৈরি করে। এটি একটি মৌলিক মেসেজিং ফ্রেমওয়ার্ক প্রদান করে, যার উপর অন্যান্য এবসট্রাক্ট লেয়ার বা স্তর গড়ে উঠে। এই প্রটোকল জুন ২৪, ২০০৩ ওয়ার্ল্ড ওয়াইড ওয়েব কনসোর্টিয়ামের গ্রহণযোগ্যতা পায়।
উদাহরণ (encapsulated in HTTP)
এটিএন্ডটি-র স্টক মূল্য অনুরোধ করে একটি বার্তার উদাহরণ (stock ticker symbol "T").
অটো পেল্টজার
অটো পল এবারহার্ড পেল্টজার (৮ মার্চ ১৯০০ - ১১ আগস্ট ১৯৭০) একজন জার্মান মধ্য দূরত্বের দৌড়বিদ যিনি ১৯২০-এর দশকে বিশ্ব রেকর্ড গড়েছিলেন। ১৯২৬ সালের জুলাই মাসে লন্ডনে ৮০০ মিটারের বেশি পেল্টজার টেড মেরেডিথের দীর্ঘস্থায়ী রেকর্ডকে ০.৩ সেকেন্ড বাড়িয়ে ১:৫১.৬ মিনিটে উন্নীত করেন। ১০০০ মিটারের বেশি তিনি ১৯২৭ সালের জুলাই মাসে প্যারিসে ২:২৫.৮-এর মাধ্যমে বিশ্ব রেকর্ড স্থাপন করেন এবং ১৫০০ মিটারের বেশি করা পাভো নুরমির বিশ্ব রেকর্ড (৩:৫২.৬) ভেঙ্গে এবং ১৯২৬ সালের সেপ্টেম্বরে বার্লিনে ৩:৫১.০ এর একটি নতুন রেকর্ড স্থাপন করেন। পেল্টজারই ছিলেন একমাত্র ক্রীড়াবিদ যিনি একই সাথে ৮০০ মিটার এবং ১৫০০ মিটার দৌড়ের বিশ্ব রেকর্ড তৈরি করেছিলেন, যতদিন পর্যন্ত না সেবাস্তিয়ান কো পঞ্চাশ বছর পরে এই রেকর্ড ভেঙে নতুন রেকর্ড তৈরি করেন।
জীবনী
হলস্টেইনের এলারনব্রুক-ড্রেজে জন্মগ্রহণ করেন, পেল্টজার শৈশবের অসুস্থতা কাটিয়ে একজন সফল ক্রীড়াবিদ হওয়ার পথে বাইশ বছর বয়সে তার প্রথম জার্মান চ্যাম্পিয়নশিপ জিতেছিলেন। তিনি ১৯১৮ সালে মিউনিখে বিশ্ববিদ্যালয়ের পড়াশোনা শুরু করেন, টিএসভি ১৮৬০ ক্লাবে যোগদান করেন, যেখানে তার ডাকনাম দেওয়া হয়েছিল "অটো ডার সেলটসেম" (অদ্ভুত অটো)। তিনি ১৯২৫ সালে তার ডক্টরেট গ্রহণ করে মিউনিখে চালিয়ে যান। ১৯২৬ সালে তিনি লন্ডনের স্ট্যামফোর্ড ব্রিজ স্টেডিয়ামে এএএ চ্যাম্পিয়নশিপে আমন্ত্রিত জার্মান ক্রীড়াবিদদের একজন ছিলেন, যেখানে তিনি ৮০০ মিটার জিতেছিলেন, ব্রিটেনের ডগলাস লো-কে পরাজিত করেছিলেন, যদিও ১৯২০ এবং ১৯২৪ অলিম্পিক গেমসে জার্মানিকে অংশগ্রহণ করতে দেয়া হয়নি। ১৯২৬ সালে, পেল্টজার, ফিনল্যান্ডের পাভো নুরমি, সুইডেনের এডভিন ওয়াইড এবং জার্মানির হার্বার্ট বোচারের মধ্যে একটি বিশেষভাবে সাজানো ১৫০০ মিটার দৌড় অনুষ্ঠিত হয়েছিল বার্লিনে যেখানে পেল্টজার একটি নতুন বিশ্ব রেকর্ড বানিয়েছিলেন।
পেল্টজার প্রায়ই তার সমকামিতার জন্য নির্যাতিত হতেন। 1933 সালে তিনি নাৎসি পার্টি এবং এসএস-এ যোগ দেন। যাইহোক, ১৯৩৫ সালের জুনে 'যুবকদের সাথে শারীরিক সম্পর্ক অপরাধের' জন্য তাকে ১৮ মাসের কারাদণ্ড দেওয়া হয়েছিল। খেলাধুলায় তার সম্পৃক্ততা শেষ করার শর্তে তাকে তাড়াতাড়ি মুক্তি দেওয়া হয়েছিল, কিন্তু ১৯৩৭ সালে তাকে পুনরায় গ্রেপ্তার করা হয়েছিল। ডেনমার্ক, ফিনল্যান্ড (যেখানে তিনি কঠিম শয্যায় ঘুমিয়েছিলেন এবং ব্রঙ্কাইটিসে আক্রান্ত হয়েছিলেন) এবং সুইডেনে সময় কাটানোর পর, ১৯৪১ সালে তিনি জার্মানিতে ফিরে আসেন এবং আশ্বস্ত করা হয়েছিল যে তার বিরুদ্ধে অভিযোগ প্রত্যাহার করা হবে। যাইহোক, তাকে গ্রেপ্তার করা হয় এবং কেজেড মাউথাউসেনে পাঠানো হয়, যেখানে তিনি ৫ মে ১৯৪৫ তারিখে শিবির মুক্ত না হওয়া পর্যন্ত ছিলেন।
১৯৫০-এর জার্মানিতে সমকামিতা একটি ফৌজদারি অপরাধ হিসাবে অবশিষ্ট থাকায় এবং জার্মান অ্যাথলেটিক অ্যাসোসিয়েশন (DLV) এবং কার্ল ডিমের সাথে বিরোধে পেল্টজার, জার্মানিতে অ্যাথলেটিকস কোচ করার সুযোগ পেল্টজারের যথেষ্ট কষ্টকর ছিল। তিনি একটি জার্মান সংবাদপত্রের কাছ থেকে মেলবোর্ন অলিম্পিকের রিপোর্ট করার জন্য একটি কমিশন পেয়েছিলেন এবং গেমসের পরে বিভিন্ন জাতীয় অ্যাথলেটিক্স সংস্থার সাথে কাজ করার ব্যর্থ চেষ্টা করেছিলেন। তিনি অবশেষে ভারতে আসেন, নতুন দিল্লির জাতীয় অ্যাথলেটিক্স স্টেডিয়ামে কোচিং শুরু করেন এবং অলিম্পিক ইয়ুথ দিল্লি ক্লাব প্রতিষ্ঠা করেন, পরে তার সম্মানে 'অটো পেল্টজার মেমোরিয়াল অ্যাথলেটিক' নামে এই ক্লাবের নামকরণ করা হয়।
২০০০ সালে DLV ক্লাব অসামান্য ক্রীড়াবিদদের জন্য অটো পেল্টজার পদক পুরষ্কার হিসেবপ দেওয়া শুরু করে।
স্টিভ হার্মিসন
খেলোয়াড়ী জীবন
২০০২ সালে ইংল্যান্ডের পক্ষে তার টেস্ট ও একদিনের আন্তর্জাতিকে অভিষেক ঘটে। খেলোয়াড়ী জীবনের শুরুতেই তিনি সফলতা লাভ করতে শুরু করেন ও ইংল্যান্ডের উদীয়মান ক্রিকেটার হিসেবে দলের অবিচ্ছেদ্য অঙ্গ হয়ে উঠেন। ২০০৩-০৪ মৌসুমে ওয়েস্ট ইন্ডিজ সফরে নিপুণ বোলিংয়ের স্বাক্ষর রাখেন। সিরিজে তিনি সর্বাধিক উইকেট লাভ করেন। এরপর ২০০৫ সালের অ্যাশেজ সিরিজে ইংল্যান্ডের স্মরণীয় জয়ে ভূমিকা রাখেন। ঐ বছরেই তিনি উইজডেন কর্তৃক বর্ষসেরা ক্রিকেটার হিসেবে ভূষিত হন। একই সময়ে তিনি বিশ্বের অন্যতম সেরা ফাস্ট বোলাররূপে বিবেচিত হন।
১ সেপ্টেম্বর, ২০০৪ তারিখে নটিংহ্যামের ট্রেন্ট ব্রিজে সফরকারী ভারতের বিপক্ষে অনুষ্ঠিত প্রথম একদিনের আন্তর্জাতিকে মোহাম্মদ কাইফ, লক্ষ্মীপতি বালাজী ও আশিষ নেহরাকে আউট করে হ্যাট্রিক করার গৌরব লাভ করেন।
মূল্যায়ন
৬ ফুট ৪ ইঞ্চি উচ্চতার অধিকারী হার্মিসন যে-কোন ধরনের পিচে অতিরিক্ত বাউন্স করাতে দক্ষতার পরিচয় দিয়েছেন। তিনি নিয়মিতভাবে বলকে সুইং করাতেন ও ঘণ্টায় ৯০ মাইলে বোলিংয়ে সক্ষম ছিলেন। তবে মাঝে-মধ্যে বাজে বোলিংয়েও সকলের কাছে বিরক্তিকর অবস্থায় নিপতিত হন। তন্মধ্যে, ২০০৬ সালের অ্যাশেজ সিরিজে দ্বিতীয় স্লিপ বরাবর বোলিং করেন যা ওয়াইডে পরিণত হয়। এরফলে ধারাভাষ্যকারগণ `ক্রিকেটের ইতিহাসে সর্বাপেক্ষা বাজে বোলিংরূপে' আখ্যায়িত করেন। তা স্বত্ত্বেও বোলিংয়ে তার দক্ষতার বিষয়ে কোন প্রশ্নবোধক চিহ্ন অঙ্কিত হয়নি। ২০০৭ সালে সাবেক অস্ট্রেলীয় ক্রিকেটার শেন ওয়ার্ন হার্মিসনকে ৫০ সেরা ক্রিকেটারদের একজনরূপে আখ্যায়িত করেন।
অবসর
২০০৬ সালে একদিনের আন্তর্জাতিক থেকে অবসরের ঘোষণা দেন হার্মিসন। শারীরিক যোগ্যতার অভাবে ইংরেজ দলে সুযোগ লাভের সম্ভাবনা অনেকাংশে দায়ী ছিল। ২০০৯ সালে একদিনের আন্তর্জাতিক থেকে অবসর নেন। ২০০৯ সালে দল থেকে বাদ পড়েন। ২০০৯ সালের অ্যাশেজ সিরিজে তিনি তার সর্বশেষ টেস্টে অংশ নেন। একই বছর ওয়েস্ট ইন্ডিজের বিপক্ষে সর্বশেষ ওডিআইয়ে অংশগ্রহণ করেন। অবশেষে অক্টোবর, ২০১৩ সালে আনুষ্ঠানিকভাবে আন্তর্জাতিক ক্রিকেট থেকে বিদায় জানান নিজেকে।
রন গিসিন
রোনাল্ড ফ্রেডেরিক গিসিন (জন্ম ১৭ ডিসেম্বর ১৯৪৩) একজন স্কটিশ সঙ্গীতজ্ঞ, সুরকার এবং লেখক, যিনি তার অস্বাভাবিক সৃষ্টি এবং শব্দের অভিনব প্রয়োগের জন্য পরিচিত, সেইসাথে পিংক ফ্লয়েড এবং রজার ওয়াটার্সের সাথে তার সহযোগিতার জন্য পরিচিত।
টেনসেন্ট
টেনসেন্ট হোল্ডিংস লিমিটেড (腾讯 控股 有限公司) ১৯৯৮ সালে প্রতিষ্ঠিত একটি চীনা বহুজাতিক গোষ্ঠি হোল্ডিং কোম্পানী, যার অধীনস্থ কোম্পানী বিভিন্ন ইন্টারনেট-সংশ্লিষ্ট পণ্য এবং সেবা, বিনোদন, কৃত্রিম বুদ্ধিমত্তা ও প্রযুক্তি,চীন এবং বিশ্বব্যাপী সেবা প্রদান করে।
টেনসেন্ট বিশ্বের বৃহত্তম ভিডিও গেম কোম্পানি, বিশ্বের সবচেয়ে মূল্যবান প্রযুক্তি কোম্পানি, বিশ্বের বৃহত্তম সামাজিক মিডিয়া কোম্পানি এবং বিশ্বের বৃহত্তম ভেঞ্চার ক্যাপিটাল সংস্থাগুলো ও বিনিয়োগ কর্পোরেশন গুলোর অন্যতম। এর অনেক পরিষেবাগুলোর মধ্যে সামাজিক নেটওয়ার্ক, সঙ্গীত, ওয়েব পোর্টাল, ই-কমার্স, মোবাইল গেমস, ইন্টারনেট সেবা, পেমেন্ট সিস্টেম, স্মার্টফোনের এবং মাল্টিপ্লেয়ার অনলাইন গেম রয়েছে, যা বিশ্বের সবচেয়ে বড় এবং তাদের নিজ নিজ বিভাগে সবচেয়ে সফল। চীনে সেবা প্রদানকারী ইনস্ট্যান্ট মেসেঞ্জার টেনসেন্ট QQ এবং বৃহত্তম ওয়েব পোর্টাল QQ.com এর অন্তর্ভুক্ত। এছাড়া এটি চীনের সঙ্গীত পরিষেবা প্রদানকারী টেনসেন্ট মিউজিকের মালিক, যাদের ৭০ কোটি সক্রিয় ব্যবহারকারী এবং ১২ কোটী অর্থ পরিশোধকারী গ্রাহক রয়েছে। টেনসেন্ট ২০১৮ সালে ৫০০ বিলিয়ন মার্কিন ডলার কোম্পানী মূল্য অতিক্রম করেছে এবং এশিয়ার প্রযুক্তি প্রতিষ্ঠান হিসেবে যা প্রথম। এরপর থেকে এটি এশিয়ার সবচেয়ে মূল্যবান কোম্পানি হিসাবে আবির্ভূত হয়েছে এবং বাজার মূল্যের হিসেবে এটি বিশ্বের শীর্ষ প্রযুক্তি কোম্পানি মধ্যে অন্যতম। অসংখ্য মিডিয়া এবং সংস্থাগুলো টেন সেন্ট কে বিশ্বের সবচেয়ে উদ্ভাবনী কোম্পানি হিসাবে মনোনীত করেছে। ২০১৮ তে টেনসেন্ট ৫ম সর্বোচ্চ গ্লোবাল ব্র্যান্ড মান অর্জন করে।
বিভিন্ন অঞ্চলে টেনসেন্টের অধীনস্থ অনেক কারখানা ও কোম্পানী আছে, যা টেনসেন্টের বিশাল ও বৈচিত্র্যপূর্ণ পোর্টফোলিও তৈরিকে নির্দেশ করে। এর অন্তভুক্ত পরিষেবাগুলো হলো: সার্চ ইঞ্জিন, ই-কমার্স, খুচরা বিক্রয়, ভিডিও গেম, আবাসন, সফটওয়্যার, ভার্চুয়াল রিয়ালিটি, রাইড-শেয়ারিং, ব্যাংকিং, অর্থনৈতিক সেবা, ভোক্তা প্রযুক্তি, কম্পিউটার প্রযুক্তি, অটো-মোবাইল, চলচ্চিত্র প্রযোজনা, সিনেমা টিকেট প্রদান, সঙ্গীত প্রযোজনা, মহাকাশ প্রযুক্তি, প্রাকৃতিক উপাদান, স্মার্টফোন, বিগ ডাটা, কৃষি, স্বাস্থ্য সেবা, ক্লাউড কম্পিউটিং, সামাজিক মাধ্যম, আইটি, স্ট্রিমিং মাধ্যম, কৃত্রিম বুদ্ধিমত্তা, রোবোটিক্স, ইউএবি, খাবার সরবরাহ, কুরিয়ার সেবা, ই-বুক, ইন্টারনেট সেবা, শিক্ষা এবং নবায়নযোগ্য শক্তি। এটি বিশ্বের ৬০০টি প্রতিষ্ঠানের মধ্যে অন্যতম সক্রিয় বিনিয়োগকারী প্রতিষ্ঠান। সম্প্রতি এই প্রতিষ্ঠান এশিয়ার প্রযুক্তি উন্নয়নে কাজ করছে।
কর্পোরেট শাসন
টেনসেন্টের বর্তমান সদর দপ্তর টেনসেন্ট বিনহাই ম্যানশন, যা টেনসেন্ট সিফ্রন্ট টাওয়ার্স নামেও পরিচিত, যেটি শেনচেন এর নানশান জেলায় অবস্থিত। শেনচেনে টেনসেন্টের সদর দপ্তর ছাড়াও বেইজিং, সাংহাই, চেংডু এবং গুয়াংজুতে টেনসেন্ট এর অফিস আছে।
গবেষণা
২০০৭ সালে টেনসেন্ট, টেনসেন্ট রিসার্চ ইনস্টিটিউট স্থাপন করার জন্য RMB100 মিলিয়ন ব্যয় করে, যা চীনের প্রথম কোর ইন্টারনেট প্রযুক্তির গবেষণাকেন্দ্র। এর শাখা বেইজিং, সাংহাই, শেনচেন অবস্থিত।
হারগেইসা
হারগেইসা ( Hargeysa, هرجيسا) আফ্রিকার শৃঙ্গের সোমালিল্যান্ডের মারুদি জিহ অঞ্চলের একটি শহর। এটি সোমালিল্যান্ডের রাজধানী ও বৃহত্তম নগরী।
উপকূল ও অভ্যন্তরভাগের মধ্যবর্তী স্থানে অবস্থিত একটি জলপান ও বাণিজ্যিক বিরতিস্থল হিসেবে হারগেইসা প্রতিষ্ঠা করা হয়। পরবর্তীতে এটি শেখ মাদার ও তাঁর মোল্লাদের নেতৃত্বে একটি ইসলামি তরিকা বসতিতে রূপান্তরিত হয়।১৯৪১ সালে ব্রিটিশ সোমালিল্যান্ড নামক ব্রিটিশ প্রতিরক্ষাধীন অঞ্চলের রাজধানী বেরবেরা থেকে সরিয়ে হারগেইসাতে নিয়ে আসা হয়। এর আগে ১৯শ শতকের মধ্য ও শেষভাগে এটি ইসাক সুলতান রাজ্যের ২য় রাজধানী ছিল। ১৯৬০ সালে ব্রিটিশ সোমালিল্যান্ড প্রাক্তন ইতালীয় সোমাল্যান্ডের সাথে একত্রে মিলে সোমালি প্রজাতন্ত্র গঠন করে।
হারগেইসা ওগো পর্বতমালার একটি উপত্যকাতে সমুদ্র সমতল থেকে ৪৩৭৭ ফুট উচ্চতায় অবস্থিত। এখানে নব্যপ্রস্তর যুগের শৈলচিত্র রয়েছে। এছাড়া শহরটি মূল্যবান মণিপাথর  আকৃতিপ্রদান, নির্মাণ, খুচরা সেবা ও বাণিজ্যসহ অন্যান্য  অর্থনৈতিক ও বাণিজ্যিক কর্মকাণ্ডের একটি কেন্দ্র।
মাহমুদুল আমিন চৌধুরী
বিচারপতি মাহমুদুল আমিন চৌধুরী (১৮ জুন ১৯৩৭ – ২২ ডিসেম্বর ২০১৯) বাংলাদেশের একাদশ প্রধান বিচারপতি ছিলেন। ১৯৮৭ থেকে ২০০২ পর্যন্ত দীর্ঘ কাল তিনি বাংলাদেশের উচ্চ আদলতে বিচারকের দায়িত্ব পালন করেছেন। তৎপূর্বে তিনি ১৯৬৩ থেকে ১৯৮৭ পর্যন্ত তিনি আইনপেশায় নিযুক্ত ছিলেন।
জন্ম ও পারিবারিক পরিচিতি
মাহমুদুল আমিন চৌধুরীর জন্ম ১৮ জুন ১৯৩৭ সালে সিলেটের গোলাপগঞ্জ উপজেলার রনকেলী গ্রামে। তার পিতা আব্দুল গফুর চৌধুরী ছিলেন সিলেট সরকারি পাইলট উচ্চ বিদ্যালয়ের প্রধান শিক্ষক।
শিক্ষাজীবন
বিচারপতি মাহমুদুল সিলেট সরকারি পাইলট উচ্চ বিদ্যালয় হতে মেট্রিকুলেশন এবং এমসি কলেজ থেকে স্নাতক ডিগ্রী লাভের পর ঢাকা সিটি ল’কলেজ হতে এলএলবি ডিগ্রি অর্জন করেন।
কর্মজীবন
মাহমুদুল আমিন চৌধুরী ১৯৬৩ সালে আইনজীবী হিসেবে সিলেট জেলা বারে যোগ দেন। জানুযারী ১৯৭৫ সালে তিনি অতিরিক্ত জেলা ও দায়রা জজ হিসেবে সরাসির নিয়োগ লাভ করেন। খুলনায় অতিরিক্ত জেলা ও দায়রা জজ হিসেবে দায়িত্ব পালনকালে ১৯৭৯ সালে জেলা জজ পদমর্যাদায় পদোন্নতি লাভ করেন। জামালপুর জেলার প্রথম জেলা ও দায়রা জজ হিসেবে তিনি দায়িত্ব পালন করেন। চাকরি জীবনে তিনি ঢাকা, জামালপুর,ফরিদপুর ও চট্টগ্রামের জেলা ও দায়রা জজ হিসেবে দদায়িত্ব পালন করেছিলেন। চট্টগ্রামে কর্মরত থাকা অবস্থায় ২৭ জানুয়ারি ১৯৮৭ সালে তিনি হাইকোর্টের বিচারপতি হিসেবে নিয়োগ লাভ করেন এবং জুন ১৯৯৯ সালে আপীল বিভাগের বিচারপতি নিযুক্ত হন।
২০০১ সালের ২৮ ফেব্রুয়ারি তারিখে বিচারপতি লতিফুর রহমানের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১১-তম প্রধান বিচারপতি হিসাবে মাহমুদুল আমিন চৌধুরীকে নিয়োগ প্রদান করেন এবং তিনি ২০০১ সালের ১ মার্চ তারিখে প্রধান বিচারপতি হিসাবে শপথ গ্রহণ করেন ও ২০০২ সালের ১৭ জুন তারিখে ৬৫ বছর পূর্ণ হওয়ায় অবসর গ্রহণ করেন।
বাংলাদেশ ক্রিকেট বোর্ড (বিসিবি) বাংলাদেশ প্রিমিয়ার লিগ (বিপিএল)-এ ম্যাচ পাতানো ও স্পট ফিক্সিংয়ের অভিযোগ শুনানির জন্য যে ডিসিপ্লিনারি প্যানেল গঠন করে তার সভাপতি হিসাবে নিয়োগ প্রদান করা হয় সাবেক বিচারপতি মাহমুদুল আমিন চৌধুরীকে।
মৃত্যু
মাহমুদুল আমিন চৌধুরী ২০১৯ সালের ২২ ডিসেম্বর ৮২ বছর বয়সে মৃত্যুবরণ করেন।
উপহার (চলচ্চিত্র)
উপহার হল ১৯৭১ সালে মুক্তিপ্রাপ্ত একটি হিন্দি চলচ্চিত্র। রাজশ্রী প্রোডাকশনসের পক্ষ থেকে ছবিটি প্রযোজনা করেন তারাচন্দ বরজাত্য। ছবিতে মুখ্য ভূমিকায় অভিনয় করেন জয়া ভাদুড়ি, স্বরূপ দত্ত ও কামিনী কুশল। ছবির সঙ্গীত পরিচালনা করেন লক্ষ্মীকান্ত প্যারেলাল। ছবিটি রবীন্দ্রনাথ ঠাকুরের সমাপ্তি শীর্ষক ছোটোগল্প অবলম্বনে নির্মিত। ছবিটি ৪৫তম একাডেমি পুরস্কারে শ্রেষ্ঠ বিদেশি ছবি বিভাগে ভারতীয় ছবি হিসেবে প্রবেশাধিকার পেয়েছিল, তবে মনোনয়ন পায়নি।
কাহিনি
অণুপ কলকাতায় আইন পড়ে। তার বিধবা মা পশ্চিমবঙ্গের একটি ছোটো শহরে বাস করেন। অণুপের দিদি সুধা ও তার স্বামী অনিল কলকাতায় বাস করেন। অণুপের বিয়ের বয়স হয়ে গিয়েছে। তাই অণুপের মা তার জন্য প্রতিবেশির এক মেয়েকে পাত্রী স্থির করেছেন। মেয়েটির নাম বিদ্যা। অণুপ বাড়ি ফিরলে অণুপের মা তার বিয়ের কথা তোলেন। কিন্তু অণুপ জানায়, সে নিজে প্রথমে মেয়েটিকে দেখতে চায়। সে বিদ্যাকে দেখতে যায়। সেই সঙ্গে সে মিনু নামে আরেকটি গ্রাম্য মেয়েকে দেখে। সে শারদা ও রামচন্দ্রের মেয়ে। বাড়ি ফিরে অণুপ জানায় যে, সে বিদ্যাকে বিয়ে করতে চায় না, বরং মিনুকে বিয়ে করতে চায়। অণুপের মায়ের এই বিয়েতে ইচ্ছা না থাকলেও তিনি রাজি হন। বিয়ে হয়। তারপর তারা বুঝতে পারেন যে গৃহকর্মে মিনু আদৌ অভ্যস্ত নয়। সে শিক্ষিতা নয়। এমনকি অণুপের সঙ্গে তার সম্পর্কটি বোঝার মতো বুদ্ধিও তার হয়নি। তার ভাল লাগে আম ও অন্যান্য ফল চুরি করতে এবং তার থেকে বয়সে অনেক ছোটো এমন ছেলেমেয়েদের সঙ্গে খেলা করে বেড়াতে। অণুপের মা বিব্রত হন। তিনি নববধূকে ঘরে আবদ্ধ করে রাখতে চান। অণুপ কলকাতায় ফেরার সময় মিনুকে নিয়ে যেতে চায়। কিন্তু মিনু রাজি হয় না।
অণুপের মা মিনুর ছেলেমানুষিতে বিরক্ত হয়ে তাকে নিজের কাছে রাখতে অস্বীকার করেন। অণুপ মিনুকে তার মা শারদার কাছে রেখে যায়। অণুপ চলে যাওয়ার পর মিনুর মনে হয় যে, অণুপের জন্য তার মন কেমন করছে। খেলাধুলা করার তার আর মন থাকে না। সে বুঝতে পারে, সে অণুপকে ভালবেসে ফেলেছে। সে তার মাকে বলে, সে অণুপের বাড়িতে ফিরে গিয়ে নিজের শাশুড়ির সঙ্গে থাকতে চায়। মিনু সম্পূর্ণ অন্য মানুষ হয়ে ফিরে আসে। অণুপের মা তাকে সাদরে বরণ করে নেন। মিনু ঘরের কাজকর্ম শিখে নেয়। কিন্তু অণুপ ছুটিতেও বাড়ি ফেরে না। মিনু বুঝতে পারে, সে অণুপের সঙ্গে কলকাতায় যেতে রাজি না হওয়ায় অণুপ মনঃক্ষুণ্ণ হয়েছে। সে বলেছিল, মিনু তাকে আসতে লিখলে তবেই সে আসবে। তাই সে অণুপকে বাড়ি ফিরতে বলে চিঠি লেখে। কিন্তু সে অণুপের ঠিকানা জানত না। তাই অণুপ চিঠি পায় না। অণুপের মা বুঝতে পারে, অণুপের জন্য মিনুর মন কেমন করছে। তাই তিনি মিনুকে নিয়ে অণুপের দিদির বাড়িতে আসেন। সেখানেই অণুপ ও মিনুর মিলন হয়।
ইস্তাম্বুল বিমানবন্দর (দ্ব্যর্থতা নিরসন)
ইস্তাম্বুল বিমানবন্দর বলতে বুঝানো হতে পারে;
রস হেউড
রস হেউড (জন্ম ১৮ ফেব্রুয়ারি ১৯৪৭) একজন অস্ট্রেলীয় দূরপাল্লার দৌড়বিদ। তিনি ১৯৭৬ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
হুসাইন জাইদি
লেখক ও সাংবাদিক হুসাইন জাইদি ২০১১ সালে মাফিয়া কুইন্স অফ মুম্বাই নামে একটি বই লিখেন, সেখানে তিনি গঙ্গুবাইয়ের জীবনীর উপরেও একটি অধ্যায় লিখেন। এই বইটি অনেক জনপ্রিয়তা পায়।
তার বইয়ের সূত্র ধরে আলিয়া ভাটের সিনেমা গঙ্গুবাই কোটেওয়ালির নির্মিত হয়।
এই সিনেমার পরিচালক হলো লীলা বানসালি। এই সিনেমাও অনেক জনপ্রিয়তা পায়।
রাজ্য প্রজা সম্মেলন
রাজ্য প্রজা সম্মেলন হল সিকিম রাজ্যের একটি রাজনৈতিক দল, যেটি ১৯৪৭ সালে ভারতের স্বাধীনতার পর প্রতিষ্ঠিত হয়েছিল। এটি ভারত এবং উত্তর পশ্চিমবঙ্গের গোর্খা, (নেপালি) জনসংখ্যার সাথে একটি ইউনিয়নের পক্ষে ছিল। ১৯৬০ সালে, প্রজা সম্মেলন দর্জির সিকিম জাতীয় কংগ্রেসের সাথে একীভূত হয়।
আরিয়াকুদি রামানুজ আয়েঙ্গার
থাম্ব| আরিয়াকুদি রামানুজ আয়েঙ্গার ১৯৫২ সালে রাজেন্দ্র প্রসাদের কাছ থেকে সঙ্গীতশিল্পী পুরস্কার পান। আরিয়াকুদি রামানুজা আয়েঙ্গার (১৯ মে ১৮৯০ - ২৩ জানুয়ারি ১৯৬৭ ) যিনি আরিয়াকুডি নামেও পরিচিত, তিনি ছিলেন একজন কর্নাটিক সঙ্গীত কণ্ঠশিল্পী। তিনি তামিলনাড়ুর শিবগাঙ্গা জেলার   শহরে  জন্মগ্রহণ করেন। তিনি আরিয়াকুডি সঙ্গীতের একটি অনন্য শৈলী গড়ে তোলেন যা আরিয়াকুদি ঐতিহ্য হিসাবে পরিচিত হয় যা তার ছাত্রদের দ্বারা গৃহীত হয়েছিল। কর্ণাটক সঙ্গীতে কাচারি (কনসার্ট) এর আধুনিক ঐতিহ্য তৈরি করার জন্য তাকে কৃতিত্ব দেওয়া হয়।
এম্পাওয়ারমেন্ট প্ল্যান্ট
এম্পাওয়ারমেন্ট প্ল্যান্ট বা ক্ষমতায়ন পরিকল্পনা একটি আমেরিকান মানবিক সংগঠন, মিলওয়াকি জংশন, ডেট্রয়েট, মিশিগানে অবস্থিত। সংগঠনটি গৃহহীনদের উদ্দেশ্যে কাজ করে এবং গৃহহীন মহিলাদের চাকরি দেয়, এবং গৃহহীন ব্যক্তির প্রয়োজনীয় কোট তৈরি করে।
আরিয়াকুদি রামানুজ আয়েঙ্গার
১৯৫৪ সালে তিনি সঙ্গীত নাটক আকাদেমি ফেলোশিপ পান, যা সঙ্গীত নাটক আকাদেমির সর্বোচ্চ সম্মান। তিনি ১৯৫৮ সালে পদ্মভূষণ পুরস্কারে ভূষিত হয়।
এম্পাওয়ারমেন্ট প্ল্যান্ট
এম্পাওয়ারমেন্ট প্ল্যান্টটি ৫০১ (সি) ৩ অলাভজনক কর্পোরেশন হিসাবে ২০১১ সালে প্রতিষ্ঠিত হয়েছিল, ভেরোনিকা স্কট কর্তৃক, যিনি ডেট্রয়েটের কলেজ ফর ক্রিয়েটিভ স্টাডিজের ছাত্র ছিলেন। বিদ্যালয় প্রকল্প থেকে শুরু করে স্কট প্রথমে টাইভেক হোম ইনসুলেশন এবং উলের সেনা কম্বল থেকে "এলিমেন্ট এস" নামে স্লিপিং ব্যাগ কোট ডিজাইন করেছিলেন গৃহহীন জনগোষ্ঠীকে সাহায্য করার জন্য। তিনি আসতে দুইভাবে সাহায্য করতে চেয়েছিলেন; শীতকাল জুড়ে হিমায়িত তাপমাত্রার জন্য উপযুক্ত টেকসই কোট প্রদান করে এবং তাদের প্রশিক্ষণ ও নিয়োগে সাহায্য করে।, সংস্থাটি ৩০ জন গৃহহীন মহিলার প্রশিক্ষণ ও চাকরির ব্যবস্থা করেছিল এবং গৃহহীন মানুষের জন্য ১০,০০০ টিরও বেশি কোট তৈরি ও বিতরণ করেছিল। প্রতিটি কোট তৈরিতে খরচ হয়েছিল ১০০ ডলার।
আরিয়াকুদি রামানুজ আয়েঙ্গার
প্রারম্ভিক জীবন এবং পটভূমি
আরিয়াকুডি ১৯ মে ১৮৯০ সালে দক্ষিণ ভারতের তামিলনাড়ুর শিবগাঙ্গা জেলার  জন্মগ্রহণ করেন। তিনি  পুডুকোত্তাই মালয়প্পা আইয়ার এবং নামাক্কল নরসিমহা আয়েঙ্গারের অধীনে সংগীত অধ্যয়ন করেছিলেন। পরে তিনি পুচি শ্রীনিবাস আয়েঙ্গারের অধীনে বেশ কয়েক বছর অধ্যয়ন করেন‌এবং তিনি পাটনাম সুব্রামনিয়া আইয়ারের  শিষ্য ছিলেন।
এম্পাওয়ারমেন্ট প্ল্যান্ট
সমর্থন
উৎপাদন পর্যায়ে পৌঁছানোর জন্য, এম্পাওয়ারমেন্ট প্ল্যান্ট পোশাক কোম্পানি করহার্টের উপর নির্ভর করে। এম্পাওয়ারমেন্ট প্ল্যান্টটি জিএম কর্তৃক দান করা নিরোধক সামগ্রী সহ দ্য উইমেন্স ফাউন্ডেশন, এসিএমই মিলস সহ ডেট্রয়েট-ভিত্তিক অসংখ্য সংস্থার সমর্থনও পায়। প্রোডাকশন স্টুডিওটি প্রথমে ডেট্রয়েটের কর্কটাউন, ডেট্রয়েডে অবস্থিত ছিল। অলাভজনক পনিরাইড অনেক সংস্থার মধ্যে একটি, যা তুলনামূলক বাজার মূল্যের প্রায় ২০% নিয়ে নির্মাতারা ও উদ্যোক্তাদের জন্য স্থান ভাড়া দেওয়া হয়, যা একটি সামাজিক মিশন। এটি তখন পনিরিড থেকে ভাগ হয়ে অপারেশন সম্প্রসারণের জন্য ডেট্রয়েট পাশ্ববর্তী মিলওয়াকি জংশনের একটি বৃহত্তর স্থানে স্থানান্তরিত হয়েছে। স্কটের মতে, প্রকল্পটি তৈরির সময়, তাকে সবাই বলেছিল যে, তার ধারণাটি কখনই সফল হবে না - এটা এই জন্য নয় যে তার ব্যবসায়িক অভিজ্ঞতা নেই, কিন্তু কারণ যে গৃহহীন মহিলাদের তিনি ভাড়া করেছিলেন তাদের "সক্ষমতা" নেই। স্কট বলেন, "আমি যে গৃহহীন মহিলাদের ভাড়া করি তারা প্রতিদিন প্রমাণ করে তারা শক্তিশালী এবং চালিত, আমি সেটা উপভোগ করি। তাদের জীবনের একটি অংশ হতে পেরে আমি বিশেষাধিকারী।" ২০১৫ সালে, এম্পাওয়ারমেন্ট প্ল্যান্ট শিকাগো-ভিত্তিক সংগীতশিল্পী এবং সক্রিয়কর্মী চ্যান্সেলর বেনেট, বা চান্স দ্য র্যাপারের সাথে কাজ করেছিল এবং অর্থ সংগ্রহের উদ্যোগ নিয়েছিল, শিকাগোর গৃহহীনদের এম্পাওয়ারমেন্ট প্ল্যান্টের আওতায় কোট সরবরাহ করা জন্য।
আরিয়াকুদি রামানুজ আয়েঙ্গার
প্রারম্ভিক জীবন এবং পটভূমি
তিনি পোন্নাম্মলকে বিয়ে করেন (১৯০৯ সালে) এবং এই দম্পতির দুটি কন্যা ছিল। পরে তিনি সুন্দরম্বল ধনম্মলের সাথে বিয়ে করেন যিনি দেবদাসীতে তাঁর শিষ্য হয়েছিলেন।
ক্যারিয়ার এবং উত্তরাধিকার
তিনি ১৯১৮ সালে ত্যাগরাজ আরাধনায় আত্মপ্রকাশ করেন।
কর্ণাটিক সঙ্গীতের অগ্রজ, সিমাংগুরি শ্রীনিবাস আইয়ার মন্তব্য করেছেন: “আমি আরিয়াকুডি রামানুজ আয়েঙ্গার দ্বারা প্রবলভাবে প্রভাবিত হয়েছিলাম। আমি আর কোনো জীবন চাই না। কিন্তু যখন আমার কাছে আছে, আমি রামানুজ আয়েঙ্গারের মতো গান গাইতে চাই।” কথিত আছে যে আরিয়াকুডির সমসাময়িক, জি এন বালাসুব্রমানিয়াম, তাঁর সামনে নিজেকে প্রণাম করেছিলেন। কনসার্টের মঞ্চে মৃদঙ্গম শিল্পী পালঘাট মণি আইয়ারের সাথে আরিয়াকুডি একটি শক্তিশালী অংশীদারিত্ব গড়ে তোলে এবং তারা পারস্পরিক শ্রদ্ধার মাধ্যমে দৃঢ় বন্ধুত্ব বজায় রাখে। পালঘাট মণি আইয়ার বলেন, "আন্না (চেম্বাই বৈদ্যনাথ ভগবথর) এবং আয়েঙ্গারওয়াল (আরিয়াকুডি) আমার দুটি চোখের মতো।"
শিষ্যরা
আরিয়াকুডির বিখ্যাত শিষ্যদের মধ্যে রয়েছে ভিভি সদাগোপন কেভি নারায়ণস্বামী, বি. রাজাম আইয়ার, আলেপে ভেঙ্কটেসান, মাদুরাই এন. কৃষ্ণান, এবং অম্বি ভাগবথার । এমএস সুব্বলক্ষ্মীর সাথেও তিনি নিয়মিত আলাপচারিতা বজায়।
সর্বাধিক গ্র্যামি পুরস্কার জয়ী সঙ্গীতশিল্পীদের তালিকা
গ্র্যামি পুরস্কার হচ্ছে সঙ্গীতে পৃথিবীর সবচেয়ে সম্মানজনক পুরস্কার, যা পঞ্চাশের অধিক বিভাগে প্রতি বছর ফেব্রুয়ারি মাসে দেওয়া হয়। ১৯৫৯ সালে এই পুরস্কার প্রবর্তিত হয়। হাঙ্গেরির অপেরা সুরকার জর্জ সোল্টি সর্বাধিক ৩১ বার এই পুরস্কার অর্জন করেন। নিচে এই পুরস্কার জয়ী সকল সঙ্গীতশিল্পীদের তালিকা দেওয়া হলঃ
ইকুয়েডর-মালয়েশিয়া সম্পর্ক
ইকুয়েডর-মালয়েশিয়া সম্পর্ক, ইকুয়েডর এবং মালয়েশিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে।
মালয়েশিয়ার রাজধানী কুয়ালালামপুরে ইকুয়েডরের একটি স্থায়ী দূতাবাস রয়েছে। অপরদিকে ইকুয়েডরের রাজধানী কিতোতে মালয়েশিয়ার একটি অনারারি কনসাল রয়েছে।
উভয় দেশই জোট-নিরপেক্ষ আন্দোলন (ন্যাম) এর সদস্য।
ইতিহাস
১৯৯৪ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তখন থেকেই এই দুই দেশের মধ্যকার সম্পর্ক অত্যন্ত আন্তরিক এবং বন্ধুত্বপূর্ণ বলে আখ্যায়িত করা হয়। তবে এই দুই দেশের মধ্যকার সম্পর্কের প্রধান খাতটি হল দ্বিপাক্ষিক বাণিজ্য।
অর্থনৈতিক সম্পর্ক
২০১২ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল প্রায় ১৪২.২০ মিলিয়ন (১৪.২২ কোটি) মার্কিন ডলার। এর মধ্যে মালয়েশিয়ায় ইকুয়েডরের রপ্তানি আয়ের পরিমাণ হল ২২.২৯ মিলিয়ন (২.২২৯ কোটি) মার্কিন ডলার। অপরদিকে ইকুয়েডরে, মালয়েশিয়ার রপ্তানি আয়ের পরিমাণ হল ১১৯.৯১ মিলিয়ন (১১.৯৯ কোটি) মার্কিন ডলার। অর্থাৎ এই দুই দেশের মধ্যকার দ্বিপাক্ষিক বাণিজ্যে, মালয়েশিয়ার প্রায় ১০ কোটি মার্কিন ডলারের উদ্বৃত্ত রয়েছে।
মালয়েশিয়ায়, ইকুয়েডরের প্রধান রপ্তানি পণ্যগুলো হল; কোকোয়া বীজ, কফিএবং সামুদ্রিক খাদ্য। অপরদিকে ইকুয়েডরে মালয়েশিয়ার প্রধান রপ্তানি পণ্যগুলো হল; অর্ধ-পরিবাহী যন্ত্রপাতি, বৈদ্যুতিক যন্ত্রপাতি প্রভৃতি।
দুই দেশের মধ্যকার অর্থনৈতিক সম্পর্কের উন্নতি এবং উৎকর্ষ সাধনের লক্ষ্যে, এই দুই দেশ বেশ কিছু সমঝোতা স্মারকে সাক্ষর করেছে। এছাড়াও, ইকুয়েডরের মাধ্যমে দক্ষিণ আমেরিকার দেশগুলোর সাথে আসিয়ানভুক্ত দেশগুলোর নৌপথে বাণিজ্যিক সম্পর্ক তৈরির লক্ষ্যে এই দুই দেশ একটি দ্বিপাক্ষিক চুক্তিতে সাক্ষর করে। এই চুক্তিতে মালয়েশিয়ার পক্ষে অংশ নেয়, মালয়েশিয়ার সবচেয়ে গুরুত্বপূর্ণ বন্দর, ক্ল্যাং বন্দর-এর কর্তৃপক্ষ এবং ইকুয়েডরের পক্ষে অংশ নেয় মান্তা বন্দর কর্তৃপক্ষ। এই চুক্তির পাশাপাশি, দেশ দুটি প্রযুক্তি খাতেও চুক্তি সাক্ষর করেছে।
ইকুয়েডর সরকার, পাম তেল খাতে মালেশীয় বিনিয়োগের ব্যাপারে আগ্রহী। এই লক্ষ্যে মালেশীয় প্রতিষ্ঠান সিম ডার্বি, ইকুয়েডরে বিনিয়োগের সম্ভাবনা অনুসন্ধান করছে। শিক্ষা খাতে ইকুয়েডর মালয়েশিয়ার মালয়েশিয়ার জাতীয় বিশ্ববিদ্যালয়কে ইকুয়েডরের নতুন শিক্ষা কার্যক্রমে অংশগ্রহণ করার জন্য আহবান জানিয়েছে। পাশাপাশি ইকুয়েডরের অর্থনীতির রুপান্তরে অংশগ্রহণ করার জন্য দেশটি, মালয়েশিয়ার সকল উচ্চশিক্ষা দানকারী প্রতিষ্ঠানকে অনুরোধ জানিয়েছে।
উভকামী আত্মাভিমান পতাকা
১৯৯৮ সালে মাইকেল পেজ বৃহত্তর এলজিবিটি সমাজের পুরুষ-সমকামী আত্মাভিমান পতাকার অনুরূপ উভকামী সমাজের নিজস্ব প্রতীক হিসেবে উভকামী আত্মাভিমান পতাকার নকশা প্রস্তুত করেন। তার উদ্দেশ্য ছিল সামগ্রিক ক্ষেত্রে সমাজের মধ্যে এবং এলজিবিটি সমাজের মধ্যে উভকামীদের দৃশ্যমানতা বৃদ্ধি করা।
১৯৯৮ সালের ৫ ডিসেম্বর বাইক্যাফের প্রথম বার্ষিকীর পার্টিতে প্রথম উভকামী আত্মাভিমান পতাকাটি প্রকাশ করা হয়। এই পতাকার নকশা প্রস্তুতের ক্ষেত্রে পেজ বাইনেট ইউএসএ-তে তার কাজের দ্বারা অনুপ্রাণিত হয়েছিলেন।
নকশা ও রং
উভকামী আত্মাভিমান পতাকার রংগুলি পেজ গ্রহণ করেছিলেন পূর্বপ্রচলিত উভকামী প্রতীক থেকে। তিনি সেটিকে তার নিজস্ব নকশায় একটি বিশেষ রূপ দেন। তিনি বলেছেন,
উভকামী আত্মাভিমান পতাকার নকশা প্রস্তুতের ক্ষেত্রে আমি ‘বাই অ্যাঙ্গেলস্‌’ প্রতীকের রং ও প্রাবরিত ভঙ্গিটি নির্বাচন করেছি। ‘বাইঅ্যাঙ্গেলস্‌’ বা ঊভকামী ত্রিভূজ হল উভকামী সমাজের অপরাপর প্রতীকসমূহ। এই প্রতীকের উৎস অজ্ঞাত। তবে বিভিন্ন তত্ত্ব অনুসারে এই ত্রিভূজগুলির রংগুলি সম্ভবত বিষমকামিতা, সমকামিতা ও উভকামিতার প্রতীক। এগুলি পুরুষ, নারী অথবা পুরুষ ও নারী উভয়ের প্রতি আকর্ষণের প্রতীকও হতে পারে। উভকামিতার আরেকটি চিহ্ন হল অর্ধচন্দ্রের প্রতীক। এটির উৎস নাৎসি আন্দোলনের সময় সমকামীদের চিহ্নিতকরণের জন্য নির্দিষ্ট গোলাপি ত্রিভূজ।
পেজ উভকামী আত্মাভিমান পতাকার গোলাপি, বেগনি-নীল ও নীল রঙের (অনুপাত ২:১:২) অর্থ বর্ণনা করতে গিয়ে বলেছেন:
গোলাপি রংটি শুধুমাত্র সমকামী যৌন আকর্ষণবোধের (পুরুষ ও নারী-সমকামী) প্রতীক, নীল রংটি অপর লিঙ্গের প্রতি যৌন আকর্ষণবোধের (বিষমকামী) প্রতীক এবং অবশিষ্ট প্রাবৃত রং বেগনি-নীল উভয় লিঙ্গের প্রতি যৌন আকর্ষণবোধের (উভকামী) প্রতীক।
পেজ গভীরতর অর্থে পতাকাটির অর্থ বর্ণনা করতে গিয়ে বলেছেন: উভকামী আত্মাভিমান পতাকার প্রতীকতত্ত্বটি অনুধাবনের সূত্রটি হল এই কথা জানা যে, বেগনি-নীল রঙের পিক্সেলগুলি গোলাপি ও নীল রঙের মধ্যে অলক্ষ্যে নিহিত রয়েছে। ঠিক তেমনই ‘বাস্তব জগতে’ উভকামীরা অলক্ষ্যে পুরুষ/নারী-সমকামী ও বিষমকামী সমাজের মধ্যে নিহিত রয়েছে।
পতাকাটির প্রত্যেকটি রঙের অনুপাত নির্দিষ্ট নয়। তবে ২:৩ ও ৩:৫ অনুপাতটি প্রায়শই ব্যবহৃত হয়ে থাকে। অন্যান্য অনেক পতাকাতেই এই অনুপাতটি লক্ষিত হয়।
উপর থেকে নিচ পর্যন্ত ডোরা-কাটা রং ও তার প্রস্থগুলি হল গোলাপি (৪০%), বেগনি-নীল (২০%) ও নীল (৪০%)। নকশা-প্রস্তুতকারক সঠিক যে রংগুলি ব্যবহার করেছিলেন সেগুলি হল: পিএমএস যথাক্রমে ২২৬, ২৫৮ ও ২৮৬। ওগুলির এইচটিএমএল মান যথাক্রমে প্রায় #ডি৬০২৭০, #৯বি৪এফ৯৬ ও #০০৩৮এ৮। এগুলিএ আরজিবি মান যথাক্রমে প্রায় (২১৪,২,১১২), (১৫৫,৭৯,১৫০) ও (০,৫৬,১৬৮)।
এই পতাকাটি পেটেন্টেড, ট্রেডমার্কেটেড বা সার্ভিস মার্কেটেড নয়।
আমেরিকান হিস্ট্রি এক্স
আমেরিকান হিস্ট্রি এক্স ১৯৯৮ সালে মুক্তিপ্রাপ্ত একটি অপরাধ নাট্য চলচ্চিত্র। টনি কায়ে ছবিটির পরিচালক ও ডেভিড ম্যাকেনা চিত্রনাট্যকার। ছবির শ্রেষ্ঠাংশে রয়েছেন এডওয়ার্ড নর্টন ও এডওয়ার্ড ফার্লং। তারা লস অ্যাঞ্জেলেস হতে আগত দুই ভাই,যারা শ্বেতাঙ্গ শ্রেষ্ঠত্ববাদী ও নব্য নাজি আদর্শে দীক্ষিত। স্বেচ্ছায় নরহত্যার জন্য বড় ভাই (নর্টন) তিন বছর কারাদণ্ডে দণ্ডিত হয়। এসময় তার পুনর্বাসন হয় এবং পুনর্বাসিত বড় ভাই ছোট ভাইকেও সুপথে ফিরিয়ে আনার চেষ্টা করে। সহযোগী চরিত্রে রয়েছেন ফাইরুজা বাল্ক,স্ট্যাসি কিচ,এলিয়ট গোল্ড,অ্যাভেরি ব্রুকস,ইথান সুপলে ও বেভারলি ডি অ্যাঞ্জেলো।
যুক্তরাষ্ট্রে ১৯৯৮ সালের ৩০ অক্টোবর ছবিটি মুক্তি পায়। নিউ লাইন সিনেমা এর পরিবেশক হিসেবেও ভূমিকা রাখে। বিশ্বজুড়ে মাত্র ২৪ মিলিয়ন ডলার আয় করলেও সমালোচকরা ছবিটির প্রশংসা করেন। বিশেষ করে নর্টন তার বাস্তবসম্মত অভিনয়ের জন্য নন্দিত হয়েছিলেন। যুক্তরাষ্ট্রসহ অন্যান্য দেশে শিক্ষামূলক উদ্দেশ্যে ছবিটি দেখানো হয়ে থাকে। এটি  অবলম্বনে জিমোঁ উন্সু অভিনীত ও কায়ে পরিচালিত ছবি আফ্রিকান হিস্টরি ওয়াই এর কাজ চলছে।
কাহিনী
কয়েক বছর পূর্বে,ড্যানি ও ডেরেকের অগ্নিনির্বাপক বাবা আফ্রিকান-আমেরিকান মাদক বিক্রেতাদের বাড়িতে আগুন নেভাতে গিয়ে তাদের গুলিতে নিহত হন। তার মৃত্যুর পর টেলিভিশনে ডেরেক বর্ণবিদ্বেষী বক্তৃতা দেয়। কুখ্যাত বর্ণবাদী ক্যামেরন আলেকজান্ডার ডেরেকের গুরু হন। ভেনিস বিচ-এ তারা ডিসাইপলস অব ক্রাইস্ট (ডি.ও.সি) নামক একটি বর্ণবাদী সংগঠন প্রতিষ্ঠা করেন। সুনিপুণ বাস্কেটবল খেলোয়াড় ডেরেক আফ্রো-আমেরিকান গ্যাং ক্রিপসের সদস্যদের পরাজিত করে স্থানীয় বাস্কেটবল কোর্টগুলোর নিয়ন্ত্রণ নিয়ে নেয়। এছাড়াও সে অবৈধ মেক্সিকান অভিবাসীদের নিয়োগ দেওয়া একটি সুপারমার্কেটেও হামলা চালায়।
ডেরেকের মা ডোরিস তার বন্ধু মারেকেও আমন্ত্রণ জানায়। রডনি কিং ও ১৯৯২ সালের লস অ্যাঞ্জেলেস দাঙ্গা নিয়ে পরিবেশ অতি দ্রুত উত্তপ্ত হয়ে পড়ে। ঐ রাতে ডেরেক যে আফ্রিকান-আমেরিকানদের বাস্কেটবল খেলায় হারিয়েছিল, তারা তার ট্রাক চুরির চেষ্টা করে। ডেরেক একজনকে গুলি করে মারে আর অপর একজনকে ফুটপাতের কিনারায় পা দিয়ে চেপে ধরে। ক্যালিফোর্নিয়া পুরুষ সংশোধনাগারে সে তিন বছরের কারাদণ্ড ভোগ করে।
জেলে ডেরেক আরিয়ান ব্রাদারহুডে যোগ দেয়। একসময় সে বুঝতে পারে,শ্বেতাঙ্গ শ্রেষ্ঠত্ববাদীরা নিজেদের স্বার্থে আদর্শকে ব্যবহার করছে। তাই সে তাদের এড়িয়ে চলে। তারা স্নানের সময় ডেরেককে ধর্ষণ করে। হাসপাতালে সুইনি ডেরেকের সাথে দেখা করেন,এবং তাকে বলেন-ড্যানি ডি.ও.সি.তে যোগদান করেছে।
ড্যানির শরীরে নাজি ট্যাটু দেখে ডেরেক তাকে সুপথে আনার চেষ্টা করে। এদিকে ডেরেকেরই সবচেয়ে প্রিয় বন্ধু সেথ ড্যানিকে বর্ণবাদী নেতা হিসেবে গড়ে তুলছে। নব্য-নাজি পার্টিতে ডেরেক ক্যামেরনের সমালোচনা করলে সেথ, ডেরেকের সাবেক বান্ধবী স্টেসিসহ বাকিরা তার উপর হামলে পড়ে। কিন্তু ডেরেক সফলভাবে পালিয়ে যায়।
ডেরেক ড্যানিকে কারাগারে তার দুঃসহ অভিজ্ঞতার কথা বর্ণনা করলে ড্যানির হৃদয়ে পরিবর্তন আসে এবং সে নাজি মতবাদ পরিত্যাগ করে।
পরদিন ডেরেক ড্যানিকে স্কুলে পৌঁছে দিয়ে আসে। আফ্রিকান-আমেরিকান নেতা,যার মুখে ড্যানি আগের দিন সিগারেটের ধোঁয়া ছেড়েছিল,ড্যানিকে গুলি করে হত্যা করে। খবর পেয়ে ডেরেক ছুটে আসে। কান্নায় তার বুক ফেটে যায়। তার অতীত কার্যকলাপই ড্যানিকে একসময় শ্বেতাঙ্গ মতবাদে উদ্বুদ্ধ করে এবং যার দরুন সে নিহত হয়েছে- এ কথা ডেরেক মর্মে মর্মে উপলব্ধি করে।
কেদার রায়
বাঙ্গালায় আগ্রাসী মুঘল আক্রমণ প্রতিহত করে স্বাধীন সাম্রাজ্য প্রতিষ্ঠাকারী শাসকদের মধ্যে বারো ভুঁইয়াদের অন্যতম হলেন মহারাজ কেদারনাথ দেবরায় (১৫৬১-১৬০৩ খ্রি:)  । সাম্রাজ্যবাদী মুঘল আক্রমন প্রতিরোধ এবং মুঘল-রাজপুত জোট সৈন্যশক্তিকে চারটি বিধ্বংসী যুদ্ধে পরাজিত করার জন্য তিনি বিখ্যাত । এছাড়াও উপকূলীয় অঞ্চলে পর্তুগিজ ও আরাকানি মগ জলদস্যুদের দমন করে তিনি বাঙ্গালীদের রক্ষা করেন । তিনি পূর্ববঙ্গের বিস্তীর্ণ অঞ্চলে শাসন করেন, যার মধ্যে ঢাকা, বিক্রমপুর, কুমিল্লা, সিলেট, নোয়াখালী অন্যতম ।
বংশ
কুলীন না হওয়ার ফলে(তারা ‘দে’ উপাধিধারী ছিলেন)এই কায়স্থদ্বয়ের বিবরণ ‘ঘটককারিকা’ তে পাওয়া যায় না| একই কারণে এমন আরও অনেক বীর হয়তো ইতিহাসে স্থান পায় নি। শাসন ও বীরত্বের জন্য তাদের প্রভূত খ্যাতি ছিল| তিনি সম্ভবত পনেরো শতকের গোড়ার দিকে সেন আমলে বিক্রমপুরের আড়া ফুলবাড়িয়ায় বসতি স্থাপনকারী, রাজকর্মচারী নিম রায়ের বংশধর। নিম রায় ছিলেন দেববংশী বঙ্গজ কায়স্থ হিন্দু। সম্ভবত তিনিই ছিলেন এ বংশের প্রথম ভুঁইয়া এবং পুরুষানুক্রমে ভুঁইয়া উপাধি ধারণের সপক্ষে তৎকালীন শাসকের মঞ্জুরিও তিনি লাভ করেছিলেন। নিম রায়ের ষষ্ঠ পুরুষ যাদব দে রায়ের  পুত্র কেদার তারই বংশোদ্ভূত|
রাজ্য
এই ভ্রাতৃদ্বয়ের রাজধানী ছিল ঢাকার শ্রীপুর বা বিক্রমপুর (বর্তমানে দক্ষিণ বিক্রমপুর তথা শরীয়তপুর জেলা| যা মুন্সিগঞ্জের দীঘিরপাড় ইউনিয়নের দক্ষিণে নদীতে বিলীন। যা ছিল কালীগঙ্গা নদীর তীরবর্তী।
কেদার রায় শাসন করতেন পদ্মার দুইপারের বিস্তীর্ণ জনপদ। শ্রীপুর ছিল তাদের রাজধানী। বিক্রমপুর, ইদ্রাকপুর, ইদিলপুর, কেদারপুর, চাঁদপুরের বৃহৎ অংশ জুড়ে ছিল তাদের রাজত্ব। এই ইদিলপুরই এখন বাংলাদেশের শরীয়তপুর জেলা। কিছুকাল আগেও এটি বৃহত্তর মাদারিপুরের অধীনে ছিল। কালীগঙ্গা নদীর বুক দিয়ে পদ্মানদী প্রবাহিত হওয়ার পরে কেদার রায়ের স্মৃতিবিজড়িত সিংহভাগই কীর্তিনাশা বা পদ্মা নদীতে ভেসে গেছে, কেদার রায়ের রাজধানী শ্রীপুরের শেষচিহ্ন ১৯২৩ সালে নদীতে বিলীন হয়। শ্রীপুরের দক্ষিণে চন্ডিপুর অঞ্চল এখানে ছিল কেদার রায়ের সবচেয়ে বড় যুদ্ধকুঠি, যা পর্যায়ক্রমে নদীতে বিলীন হয়ে যায়।মোগল বাহিনীর থেকে বিক্রমপুরের স্বাধীনতা বজায় রাখতে আরও নিরাপত্তার কথা চিন্তা করে শ্রীপুরে কয়েক মাইল দক্ষিণে কেদারপুরে তিনি প্রাসাদ নির্মাণ শুরু করেন, যা সমাপ্ত হওয়ার আগেই বর্তমান নড়িয়া উপজেলার ফতেহ্জঙ্গপুরে মোগলদের সাথে  চতুর্থ যুদ্ধে কেদার রায় নিহত হন। তার স্মৃতিচিহ্নকে কেন্দ্র করেই ফতেহ্জঙ্গপুর ও কেদারপুর গ্রামের নামকরণ হয়।মুন্সিগঞ্জের টংগিবাড়ী উপজেলার দীঘিরপাড়  ইউনিয়নটিও তার খনন করা কেশার মায়ের দীঘিকে কেন্দ্র করে পদ্মানদীর উত্তরপাড়ে টিকে আছে।
শরীয়তপুরের গ্রাম রায়পুর । কেদার রায় প্রতিষ্ঠা করেছিলেন গ্রামটি। তাদের রায়বংশের নামে নাম হয়েছিল রায়পুর যা কয়েক শতাব্দী ধরে ছিল। সেই গ্রামের নাম এখন পুটিজুরি। আজ আর চাঁদ রায়, কেদার রায়দের কোন চিহ্নমাত্র নেই সেখানে। শুধু পাশের গ্রামে তাদের খনন করা দুটি বিশাল দীঘি রয়ে গেছে। এখনো দিগম্বরী দেবীর পূজা হয় সেখানে। তাই এই দিঘীগুলোর বর্তমান নাম দিগম্বরীর দীঘি। শুধু এই দীঘি দুটিই পদ্মার এপারে বারোভূঁইয়া কেদার রায়কে মনে রেখেছে। কেদার রায়ের খনন করা দিগম্বরীর দিঘির একটু দূরেই এখনও কিছু পোড়া ইট নিয়ে দাঁড়িয়ে আছে একটা বাড়ি। সেখানে এখন অন্য লোকের বসতি। স্থানীয় লোকেরা বাড়িটাকে বলে ‘ভিয়া বাড়ি’। আসলে ‘ভুঁইয়া বাড়ি’ মানুষের মুখে মুখে অপভ্রংশ হতে হতে ‘ভিয়া বাড়ি’ হয়ে গেছে। কিন্তু সেই বাড়ির লোকেরাও আজ জানে না কে বা কারা ছিল এই ভিয়া বা ভূঁইয়া। নিজের বাড়িতেই আজ বিস্মৃত কেদার রায়।
সুনীল গঙ্গোপাধ্যায় আক্ষেপ করে বলেছিলেন -
‘বাংলার বারোভুঁইয়ারা ইতিহাসে বঞ্চিত। বড় বড় ইতিহাস গ্রন্থগুলিতে শুধু মুঘল-পাঠানদের দ্বন্দ্বই স্থান পেয়েছে, বাংলার এইসব বীর যোদ্ধাদের কাহিনী উপেক্ষিত।’